text: Думи на ръба: Livin' After Midnight
  Все още е петък вечер, независимо от подлите твърдения на часовника. Има време да стане наистина събота сутрин, а после и късен следобед, и вечер...
  Все още промивам мозъка си с Lake of Tears и Flowing Tears.
  В мен се надига еретично-еротичното желание да си намеря добра колекция танга и да потъна в музиката. Не мога да танцувам, но това няма да пречи на тялото ми да следва ритъма в подобен на транса ход. Просто ще се отпусна, ще изхвърля всяка мисъл от главата си и ще се порадвам на нищото, което може да остане в мен. Един вид нирвана, в която да размия целия безпорядък.
  Няма да търся отговори, а само спокойствието, от което се нуждая. Липса на мисли, без нерви, без грижи. Никакви самообвинения, никакви угризения, никакво чувство за малоценност. Аз и удоволствието, почти плътско.